# **POIM 2014-2020**

# **DIRECȚIA GENERALĂ ORGANISMUL INTERMEDIAR PENTRU TRANSPORT**

COMUNICAT DE PRESĂ

Aprobarea și transmiterea la Comisia Europeană a

Cererii de finanțare pentru proiectul

**“Legătura rețelei de metrou cu Aeroportul Internațional Henri Coandă – Otopeni (Magistrala 6. 1 Mai – Otopeni)”**

**MINISTERUL TRANSPORTURILOR,** în calitate de Organism Intermediar pentru Transport, și **MINISTERUL DEZVOLTĂRII REGIONALE, ADMINISTRAȚIEI PUBLICE ȘI FONDURILOR EUROPENE,**în calitate de Autoritate de Management pentru Programul Operațional Infrastructură Mare 2014-2020, au aprobat și transmis la Comisia Europeană, în data de 24 decembrie 2017, Cererea de Finanțare pentru proiectul major **“Legătura rețelei de metrou cu Aeroportul Internațional Henri Coandă – Otopeni (Magistrala 6. 1 Mai – Otopeni)”**

Obiectul cererii de finanțare **“Legătura rețelei de metrou cu Aeroportul Internațional Henri Coandă – Otopeni (Magistrala 6. 1 Mai – Otopeni)”**  este reprezentat de asigurarea unei conexiuni directe între București și Otopeni, respectiv între Gara de Nord București și Aeroportul Internațional Henri Coandă, prin construirea unei noi linii de metrou cu o lungime de 14,2 km și 12 stații de metrou.

Valoarea totală a proiectului este de **5.330.864.742 lei** (fără TVA), din care valoarea totală eligibilă, finanțată prin Programul Operational Infrastructură Mare 2014-2020, este de **3.999.225.117 lei** (**75% din valoarea totală eligibilă aprobată – 2.994.418.838 lei este asigurată din Fondul de Coeziune**, iar 25% în valoare de **999.806.279 lei** va fi finanțată din bugetul beneficiarului).

Perioada de implementare a Proiectului este de 120 luni, respectiv între 01.01.2014 și 31.12.2023.

*Proiect cofinanţat din Fondul de Coeziune prin Programul Operational Infrastructură Mare 2014-2020.*

*Date de contact:*

*Cătălin COSTACHE, Director General Organismul Intermediar pentru Transport, fax:  0372 825 570*